text: DM i beachvolley i Aabenraa
  06 august 2014 kl. 05.39
  Danmarksmesterskabet i beachvolley kommer igen til Sønderstrand i Aabenraa.
  Lørdag bliver Danmarks bedste beachvolley-spillere kåret. Det gør de, når de kaster sig i sandet på Sønderstrand i Aabenraa, hvor DM også blev afholdt sidste år.
  - Sidste år skabte vi et fantastisk stævne ved at kombinere DM i beachvolley med en mulighed for at motionsspillere og strandens gæster kunne deltage. Vi vil gerne lave en fest, siger Lars Svoger, der er formand for Aaig Volley i en pressemeddelelse.
  Det er stadig muligt at tilmelde sig konkurrencen, hvis man har lyst til at prøve kræfter med landets bedste beachvolleyspillere. Sidste år deltog 70 hold.
  